
З  А  П  О  В  Е  Д


На основание чл. 47, ал. 1, ал. 2, ал. 6, чл. 50, ал. 1 и чл. 117, ал. 1, т. 1, 2, 7, 8, 9, 12 и 13 от Закона за ветеринарномедицинската дейност, Делегиран регламент (ЕС) 2020/687 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правила за профилактика и контрол на някои болести от списъка и във връзка с констатиран положителен резултат за болестта шарка по овцете и козите в животновъден обект с рег. № 6492-0075 в с. Тянево, общ. Симеоновград, обл. Хасково, съгласно лабораторни резултати от Изпитвателна лаборатория “Екзотични и особено опасни инфекции”, Национална референтна лаборатория "Класическа и Африканска чума по свинете и Каприпоксвируси” към НДНИВМИ, гр. София с протокол от изпитване с изх. № ЕООИ-117/22.07.2026 г.
Н А Р Е Ж Д А М :
I. [bookmark: _Hlk523498467]Обявявам първично възникнало огнище на болестта шарка по овцете и козите в животновъден обект с рег. № 6492-0075 в с. Тянево, общ. Симеоновград, обл. Хасково.
II. Определям:
1. пет /5/ км защитна зона, около огнището по т. I., в която влизат населените места, както следва:
1.1.  общ. Симеоновград, обл. Хасково:
· с. Тянево;
· с. Дряново;
	1.2. общ. Харманли, обл. Хасково:
	       -     с. Овчарово.
2. двадесет /20/ км надзорна зона около огнището по т. I., в която влизат населените места, както следва:
2.1.  общ. Симеоновград, обл. Хасково:
· гр. Симеоновград;
· с. Пясъчево;
· с. Калугерово;
· с. Навъсен;
· с. Троян;
· с. Свирково;
· с. Константиново.
2.2.   общ. Харманли, обл. Хасково:
· гр. Харманли;
· с. Поляново;
· Преславец;
· с. Шишманово;
· с. Българин;
· с. Рогозиново;
· с. Надежден;
· с. Доситеево;
· с. Коларово;
· с. Богомил;
· с. Браница;
· с. Черепово;
· с. Изворово.
2.3.  общ. Тополовград, обл. Хасково:
· с. Българска поляна;
· с. Орлов дол.
· с. Владимирово.
2.4.  общ. Димитровград, обл. Хасково:
· с. Светлина
2.5. общ. Гълъбово, обл. Стара Загора:
· гр. Гълъбово;
· с. Помощник;
· с. Главан;
· с. Медникарово;
· с. Искрица;
· с. Мъдрец;
· с. Априлово;
· с. Обручище;
· с. Мусачево;
· с. Великово.
2.6. общ. Раднево, обл. Стара Загора:
· с. Полски градец;
· с. Бели бряг;
· с. Рисиманово;
· с. Константиновец;
· с. Любеново;
· с. Трояново;
2.7. общ. Опан, обл. Стара Загора:
· с. Бащино;
· с. Васил Левски.
III. Директорът на ОДБХ-Хасково да организира:
1. Принудително умъртвяване по хуманен начин и обезвреждане на всички заразени и контактни дребни преживни животни в обекта по т. I.
2. Мерките по т. III, подточка 1 да се изпълнят при спазване на изискванията на Регламент (ЕО) № 1099/2009 на Съвета относно защитата на животните по време на умъртвяване, след одобрен и заверен от директора на ОДБХ индивидуален план за хуманно умъртвяване на животните с включени в него методи за умъртвяване и обезвреждане.
3. Труповете на животните и контаминирания материал да бъдат унищожени под официален надзор по начин, недопускащ разпространяване на болестта съгласно изискванията, посочени в Регламент (ЕО) № 1069/2009.
4. Извършване на механично почистване и многократна дезинфекция на помещенията за животни, оборудването, транспортните средства, както и на дворовете и улиците в и около животновъдния обект в населеното място по т. I.
5. Извършване на епизоотично проучване и проследяване през последните три седмици преди датата на съмнение за движения на дребни преживни животни, продукти, получени от тях, и странични животински продукти, добити от тях, фуража и на транспортните средства, свързани с населеното място по т. I.
6. Собствениците на принудително умъртвените животни по т. III, подточка 1 да бъдат обезщетени съгласно чл. 141-148 от Закона за ветеринарномедицинската дейност.  

IV. Забранявам влизането и излизането на хора, моторни превозни средства, превозни средства, задвижвани чрез животинска тяга или физическа сила в т.ч. и селскостопанска техника, без разрешение на БАБХ в района на населеното място по т. II.1. по време на изпълнение на мерките, разпоредени с настоящата заповед, с изключение на служители на МВР, медицински лица, в това число спешна медицинска помощ, представители на централната и местната власт, областната администрация и лицата, имащи адресна регистрация в съответното населено място.

V. В населените места по т.II на област Хасково, както и в населените места от област Стара Загора, изброени в т. II.2, забранявам придвижването и транспортирането на възприемчиви животни и на зародишни продукти добити от овце и кози от и към животновъдни обекти и кланици, с изключение на животни насочени за незабавно клане при условията описани в т. VIII от настоящата заповед. Всички дребни преживни животни, отглеждани в населените места по т. II, да се отглеждат при оборен режим.

VI. В населените места по т. II, да се извършат:
1. преброяване и актуализация на данните за дребни преживни животни и животновъдните обекти в информационната система ВетИС;
2. ежеседмични клинични прегледи за шарка по овцете и козите и други заразни болести във всички обекти за дребните преживни животни, като резултатите от прегледите  да се документират;
3. при извършване на клиничните прегледи в населените места по т. II.1 в обектите за дребни преживни животни и установяване на клинични симптоми на заболяването шарка по овцете и козите, същите да се отразяват в контролен лист ЗХОЖ-168 и да се вземат тампон проби (проби от слюнка) по схема за откриване на 5% разпространение с 95% достоверност и изпращането им до НДНИВМИ за изследване за шарка по овцете и козите.
VII. Суровото мляко, добито от ДПЖ на територията населените места по т. II да се унищожава на място в животновъдния обект или да се преработва в млекопреработвателни предприятия при спазване на следните условия:
1. суровото мляко да се изкупува и преработва само от преработвателно предприятие, разположено в ограничителната зона, определена в настоящата Заповед или възможно най-близко до тази ограничителната зона. Не се допуска във веригата на търговия на мляко от ограничителната зона участието на изкупвачи, различни от бизнесоператора на МПП на сурово мляко;
2. млекопреработвателното предприятие да разработи и прилага маршрутни карти за превоз на суровото мляко от ограничителните зони. Маршрутните карти да се предоставят за оценка и одобрение на директора на ОДБХ, на територията на която се намира предприятието и директора на ОДБХ, на територията на която се намира ЖО;
3. движението на суровото мляко от животновъдния обект на произход до МПП да се извършва в запечатани контейнери;
4. дезинфекцията на транспортните средства, които превозват суровото мляко да се извършва на изхода на всеки посетен животновъден обект или млекосъбирателен пункт;
5. постъпилото за преработка мляко от ограничителната зона да преминава задължителна преработка по метод, посочен  в Приложение VII  на Делегиран регламент (ЕС) 2020/687;
6. МПП да разработи и прилага процедура в системата за самоконтрол, обхващаща събирането, транспортирането, съхранението и преработката на суровото мляко и почистването и дезинфекцията на оборудването на МПП;
7. преработката на суровото мляко да се извършва под надзора на ОВЛ, контролиращ предприятието.

VIII. Клането на ДПЖ с произход от животновъден обект (ЖО), попадащ в рамките на населените места от област Хасково, както и от населените места от област Стара Загора изброени в т. II.2, да се извършва при спазване на следните условия:

1. в най-близката кланица на територията на област Хасково или Стара Загора.
2. след предоставяне на писмено разрешение от директора на ОДБХ, на чиято територия се намира кланицата, като задължително се спазват следните изисквания:
2.1. транспортните средства за превоз на живи ДПЖ са под надзора на представител на ОДБХ, на чиято територия се намира ЖО;
2.2.  ОВЛ, отговорен за официалния контрол на кланицата получател да:
· се уведомява предварително от оператора на кланицата за намерението му да приеме ДПЖ с произход от населените места по т. II област Хасково или от населените места по т. II.2 от област Стара Загора;
· документира в дневника за предкланичен и следкланичен преглед отсъствието или наличието на признаци на шарка по овцете и козите по време на предкланичния и следкланичния преглед;
· потвърждава клането на животните в ИИС ВетИС, с което информира ветеринарния лекар, отговарящ за ЖО на произход;
· следи за почистването и дезинфекцията на боксовете за почивка, кланичната зала, хладилниците и оборудването;
· поставя върху прясното месо и естествените обвивки, добити от животни с произход населени места по т. II от област Хасково и област Стара Загора здравна или идентификационна маркировка, в съответствие с Приложение II на Регламент за изпълнение (ЕС) 2019/627 за определяне на еднакви практически условия за извършването на официален контрол върху продукти от животински произход, предназначени за консумация от човека;
· добитите субпродукти от заклани ДПЖ с произход от населените места по т. II се насочват за обезвреждане, в съответствие с Приложение VII на Делегиран регламент (ЕС) 2020/687.
· при установяване на признаци на шарка по овцете и козите при предкланичен или следкланичен преглед ОВЛ спира клането, налага ограничителни мерки в кланицата и уведомява директора на ОДБХ за предприемане на последващи мерки.
3. Във ВМС за транспортиране на животните за клане задължително да се посочва, че животните са с произход ЖО, разположени в ограничителна зона за болестта шарка по овцете и козите.
IX. При унищожаването на умъртвени животни, мляко, месо и всички вещества или отпадъци, които е възможно да бъдат заразени се спазват изискванията на Регламент (ЕО) 1069/2009.
X. Директорите на ОДБХ-Хасково и Стара Загора да организират: 
1. Провеждане на областна и общински епизоотични комисии, които да набележат конкретни мерки за предотвратяване на проникването и разпространението на болестта на територията на съответната област и общини;
2. Разпореди информиране на кметовете в общините, както и на лицата, отглеждащи дребни преживни животни, за клиниката на шарка по овцете и козите, спазването на мерките за биосигурност в обектите за дребни преживни и задължението им при съмнение за заболяване и/или смъртност незабавно да информират съответния официален ветеринарен лекар;
3. Незабавно привеждане на ОДБХ в състояние на повишена епизоотична готовност, като се провери техническата изправност на наличните технически средства за умъртвяване, почистване и дезинфекция.
4.  Засилят контрола по придвижването на животните и мерките за биосигурност в обектите за дребни преживни животни.
5. В област Хасково и Стара Загора да се организира:
5.1. Преброяване и актуализация на данните за дребните преживни животни и животновъдните обекти в информационната система ВетИС.
5.2. Извършване на ежеседмични клинични прегледи на дребните преживни животни, отглеждани в селищата, разположени в зоните по т. II, така че да се гарантира откриване на заболяването шарка по овцете и козите при 5 % разпространение с 95 % достоверност, като резултатите от прегледите се документират;
5.3. Вземане на тампон проби  (проби от слюнка) при всяко едно съмнение за шарка по овцете и козите, които се изпращат за изследване в НДНИВМИ. Тампон проби се вземат така че да се гарантира откриване на вируса на шарка по овцете и козите при 5% разпространение с 95% достоверност;
6. Извършване на проверка за нелегална търговия и придвижване на дребни преживни животни на територията на съответните области. При установяване на нелегална търговия и придвижване на дребни преживни животни на собствениците на животните да бъдат съставени актове за установяване на административно нарушение, животните да бъдат незабавно умъртвени, а труповете унищожени при спазване изискванията на Регламент (ЕО) 1069/2009;
7. Предоставяне всеки петък до 16.00 часа, доклад за изпълнението на мерките, посочени в настоящата заповед в дирекция “Здравеопазване, идентификация и хуманно отношение към животните” при ЦУ на БАБХ на следния електронен адрес: AHW@bfsa.bg.  
8. Определяне със заповед на служители, които ще изпълняват мерките по тази заповед. За положения извънреден труд през почивни дни на определените със заповед служители да бъде изплатено допълнително възнаграждение в размер, посочен в чл. 21, ал. 1, т. 2 от Наредбата за заплатите на служителите в държавната администрация за отработеното време.

Контрола по изпълнението на заповедта възлагам на ресорните заместник изпълнителни директори на БАБХ за дейността на дирекции „Здравеопазване, идентификация и хуманно отношение към животните“ и „Контрол на храните“.

Настоящата заповед да се доведе до знанието на ресорния заместник изпълнителен директор на БАБХ за дейността на дирекция „Здравеопазване, идентификация и хуманно отношение към животните“, ресорния заместник изпълнителен директор на БАБХ за дейността на дирекция „Контрол на храните“, директора на НДНИВМИ, директора на дирекция „Здравеопазване, идентификация и хуманно отношение към животните“ при ЦУ на БАБХ, директора на дирекция „Контрол на храните“ при ЦУ на БАБХ, директора на дирекция „Финансово-стопанска дейност“ при ЦУ на БАБХ, директорите на Областните дирекции по безопасност на храните, за сведение и изпълнение. 

